钦定古今图书集成/方舆汇编/职方典/第1446卷 > 《游白云精舍》董传策
## 钦定古今图书集成/方舆汇编/职方典/第1446卷 > 《游白云精舍》董传策

青秀山中青秀好，白云台上白云遥。乾坤万里东海
折，沧屿三秋北望劳。自笑羁栖过狄辙，谁怜濩落类
《庄瓢》。达观好揽瀛寰胜，漫向风烟怅寂寥。

二

“江流”林霭乱城隈，万叠苍然入望来。铜柱瘴生青海
戍，银横秋断白云台。“思亲望逐关河隔，报主恩从雨
露培。”落落此山几七载，壮心漂泊重徘徊。

三

幽怀兀兀凭西粤，精舍岧岧拱北辰。傲吏几分青玉
案，羁人空负白纶巾。天横银汉云生岫，松落金飙石
响津。清世游闲随处适，休从殊域怨沉沦。

四

层台缥缈郁青葱，大廓浮生又此中。岭外秋光还自
好，天涯心事许谁同。峰文昼锁江皋雨，水响宵分松
坞风。游子好游偏系缚，几回虚听客城钟。